b'\n_START_ARTICLE_\nJernej \xc5\xa0erjak\n_START_SECTION_\n\xc5\xbdivljenje in delo\n_START_PARAGRAPH_\nRodil se je na kmetiji na Gorenjem Blatu 4 pri \xc5\xa0kofljici o\xc4\x8detu Antonu in materi Mariji Ker\xc4\x8don. Brat Janez se je odselil na Gorenjsko, sestra Marija (*30. 10 1852), pa na Dobrovo pri Ljubljani v dru\xc5\xbeino Suhadolc. Eden od bratov je bil med prvo svetovno vojno vojak in je padel na vzhodni fronti.  _NEWLINE_Po trgovskih \xc5\xa1tudijah je leta 1882 vstopil v u\xc4\x8dno dobo v Jelov\xc5\xa1kovi trgovini na Vrhniki. 1. marca 1889 se je zaposlil pri trgovski dru\xc5\xbebi A. Krisper v Ljubljani, kjer je bil na Mestnem trgu zaposlen ve\xc4\x8d kot 40 let. Na za\xc4\x8detku kot trgovski pomo\xc4\x8dnik (sotrudnik), nato pa kot poslovodja manufakturnega oddelka. Kasneje je imela dru\xc5\xbeina lastno trgovino na Gornjem trgu v Ljubljani. Poro\xc4\x8dil se je z Ne\xc5\xbeo Lindtner (1873-1943) iz Ljubljane. Imela sta sedem otrok, med njimi dva fanta. Trgovino na Gornjem trgu je prevzel sin Tone. Ob koncu II. svetovne vojne se je ta, skupaj z dru\xc5\xbeino in bratom, odselil v Argentino._NEWLINE_Med letoma 1911 in 1921 je bil Jernej starej\xc5\xa1i mestni svetnik v Ljubljani, predstavnik Slovenske ljudske stranke. Od 3.12.1917 je vodil svetni\xc5\xa1ko skupino SLS v mestnem svetu ("na\xc4\x8delnik kluba ob\xc4\x8dinskih svetovalcev S.L.S.")._NEWLINE_Zaradi zaslug pri delu v ob\xc4\x8dinskem svetu je bil aprila 1921 imenovan za Ljubljanskega me\xc5\xa1\xc4\x8dana._NEWLINE_Bil je tudi soustanovitelj ter \xc4\x8dlan na\xc4\x8delni\xc5\xa1tva Stavbne zadruge \xc5\xa0entjakobski dom v Ljubljani (od 1928) ter \xc4\x8dlan na\xc4\x8delni\xc5\xa1tva Osrednje \xc4\x8dipkarske zadruge v Ljubljani (od 1922). V \xc5\xa1entjakobski Prosveti je bil predsednik skoraj 10 let ter eden najbolj dejavnih \xc4\x8dlanov.'